57. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 92906 της 5/12 Ιουλ. 2001 (ΦΕΚ Β΄901) Ορισμός διαχειριστικού οργάνου του ειδικού λογαριασμού με τίτλο «Λογαριασμός διανομής δικαιωμάτων προερχομένων εκ κρατικών Συμβολαίων». Έχοντας υπόψη τις διατάξεις: 1.Του άρθρου 30 του Ν. 4507/28-3-1966 (ΦΕΚ 71 Α’) «Περί ρυθμίσεως θεμάτων τινών των Δικηγόρων, των  Συμβολαιογράφων, τροποποιήσεων του Κώδικος περί Ταμείου Νομικών και άλλων τινών διατάξεων». 2.Του Ν. 2771/1999 (ΦΕΚ 280/Α’/16-12-1999) «Περί Ειδικών Λογαριασμών και άλλες διατάξεις». 3.Της αριθμ. 2/83406/Α0024 κοινής απόφασης των Υπουργών Οικονομικών και Δικαιοσύνης ΦΕΚ 1503/11-12-2000 τ.Β’ «Διατήρηση του εκτός Προϋπολογισμού ειδικού λογαριασμού με τίτλο «Λογαριασμός διανομής δικαιωμάτων προερχομένων εκ συντάξεως Κρατικών Συμβολαίων». 4.Των άρθρων 17 παρ. 11, 39 παρ. 1 και 120 του Ν. 2830/16-3-2000 (ΦΕΚ 96 Α΄) «Κώδικας Συμβολαιογράφων». 5.Του άρθρου 32 παρ. 9 του Ν. 2915/29-5-2001 (ΦΕΚ 109 Α’) «Επιτάχυνση της τακτικής διαδικασίας ενώπιον των πολιτικών δικαστηρίων, και λοιπές δικονομικές και συναφείς ρυθμίσεις», ορίζουμε: Διαχειριστικό όργανο του ειδικού λογαριασμού με τίτλο «Λογαριασμός διανομής δικαιωμάτων προερχομένων εκ Κρατικών Συμβολαίων» τη Συντονιστική Επιτροπή Συμβολαιογραφικών Συλλόγων Ελλάδος (Σ.Ε.Σ.Σ.Ε.), που συγκροτείται από τους Εκάστοτε Προέδρους των Συμβολαιογραφικών Συλλόγων του Κράτους. Πρόεδρος του διαχειριστικού οργάνου είναι ο Πρόεδρος της Σ.Ε.Σ.Σ.Ε. Χρέη Γραμματέα της επιτροπής θα εκτελεί ο Γενικός Γραμματέας του Συμβολαιογραφικού Συλλόγου Αθηνών-Πειραιώς – Αιγαίου - Δωδεκανήσου. Το διαχειριστικό όργανο εκτός από την προβλεπόμενη από την αριθμ. 2/83406/Α0024 κοινή απόφαση των Υπουργών Οικονομικών και Δικαιοσύνης, σύνταξη προϋπολογισμού-απολογισμού του ειδικού λογαριασμού είναι αρμόδιο και για κάθε πράξη που αφορά τη διαχείριση του λογαριασμού και για την υπογραφή ενταλμάτων, επιταγών, καταστάσεων πληρωμών. Σελ. 422,458(α) Τεύχος 1381 Σελ. 48 Η απόφαση του Υπουργού Δικαιοσύνης αριθμ. 65061/ 27-6-1973 (ΦΕΚ 793/ 9-7-1973 τ. Β’) καταργείται. 